### 29.    Beslutning om Naturråd på [adresse]

**Åbent**

Sagsnr.: 326-2017-33483       J.nr.: 01.05.08           Dokumentnr.:
326-2017-319021

**Sagstype**

Beslutning

**Resume og sagens baggrund**

Kommunerne skal oprette et naturråd, der skal bistå
kommunalbestyrelserne med udpegning af områder, som skal indgå i Grønt
[adresse]. Rådet skal virke fra den 15. januar til den 15. juli 2018.
Kalundborg Kommune indgår i område nr. 16 sammen med Holbæk, Sorø, [adresse] og
[adresse]. [adresse] har tilbudt at være sekretariatskommune.

**Indstillinger**

Direktøren indstiller, at:

1. Oprettelse af
Naturråd for de Nordvestsjællandske kommuner tages til efterretning.

2. Beslutning om
udelukkelse af medlemmer til rådet (hvis der ikke er ligelig repræsentation
eller hvis der er er flere end 20 indstillede medlemmer) delegeres til
administrationen.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Processen omkring oprettelse og afvikling af naturråd er ret
komprimeret:

* Sekretariatskommune meddeles Erhvervsstyrelsen senest den
  1. november 2017,
* Foreninger og organisationer gives minimum 4 ugers frist
  til indstilling af medlemmer,
* Naturrådets sammensætning skal offentliggøres senest den
  15. januar 2018, og
* Naturrådet skal virke i perioden 15. januar til den 15.
  juli 2018.

[adresse] har påtaget sig rollen som
sekretariatskommune og der er lagt en fælles nyhed på kommunernes hjemmesider
om frist for indstilling af medlemmer til rådet i perioden den 6. november til
den 4. december 2017 (bilag 1, som nyheden fremgår af Kalundborg Kommunes
hjemmeside).

Der er 20 pladser i naturrådet, hvor sekretariatskommunen i
samspil med de øvrige kommuner sammensætter rådet efter de i bekendtgørelsen
udstukne kriterier, i lighed med processen for vandrådene. Medlemmer er
repræsentanter for relevante foreninger og organisationer. Privatpersoner kan
ikke deltage. Beslutning om udelukkelse af medlemmer til rådet (hvis der ikke
er ligelig repræsentation eller hvis der er flere end 20 indstillede medlemmer)
foreslås delegeret til administrationen. Baggrunden for ønske om delegation er,
at det er [adresse] som sekretariatskommune som sammensætter vandrådet,
men forinden hører de øvrige kommuner. Perioden fra indstilling den 4. december
2017 og til naturrådet skal virke den 15. januar 2018 er kort i forhold til en
høring i 4 forskellige kommuner.

Det lokale naturråd får til opgave at bistå de fem kommuner
med et forslag til udpegning af områder, der skal indgå i Grønt Danmarkskort.
Rådet skal således pege på områder med særlige naturbeskyttelsesinteresser, på
områder for potentiel natur og på naturområder, som bidrager til andre formål.

Da alle fem kommuner allerede har foretaget udpegninger til
Grønt Danmarkskort i kommuneplanen, kan naturrådets arbejde tage afsæt i disse
udpegninger. Det er dog naturrådet, der selv beslutter, hvordan arbejdet
indenfor den berammede tid bliver tilrettelagt.

Christopher Olesen indkalder til første møde i naturrådet
og sikrer, at der stilles relevante oplysninger til rådighed for det lokale
naturråds arbejde. Christopher Olesen tager beslutningsreferater. De
resterende kommuner har observatørstatus på møderne.

Sekretariatsbetjeningen af det lokale naturråd varetages af
Odsherred Kommune, og de øvrige kommuner yder bistand til referater,
baggrundsnotater og eventuel fysisk afholdelse af rådets møder, så
mødelokationen kan skifte fra gang til gang.

Det er besluttet at registrere tidsforbrug i følge med
opgaven, da alle kommuner skal være repræsenteret ved møderne i naturrådet.
Dette kan også efterfølgende bruges som dokumentation for opgavens omfang i
forhold til KTC og KL. Der er ikke afsat DUT til opgaven, men KL forhandler med
Miljøministeriet og håber på en afklaring inden jul.

Naturrådets medlemmerne skal selv nå frem til opgavens
endelige indhold, ligesom mødefrekvens og slutdato for rådets arbejde (inden
for deadline den 15. juli 2018). Naturrådet beslutter om der skal afholdes
borgermøder eller workshops.

Kommunerne kan stille gratis lokaler og ekspertise til
rådighed.

**Økonomiske konsekvenser**

Ingen.

**Bilag**

|  |  |
| --- | --- |
| Nyhed på www.kalundborg.dk d. 01-11-2017 om naturråd | 326-2017-319189 |